ચારમાંથી એકેય દીકરો માતૃઘાત કરવા તૈયાર ન થતાં જમદગ્નિ ભારે ક્રોધિત થયાં અને તેમના ક્રોધની આગમાં ચારેય દીકરા ભસ્મીભૂત થયા. માતા પ્રત્યે અપાર લાગણી હોવા છતાં પિતૃઆજ્ઞાને માન આપીને પરશુરામે દેવી રેણુકાનો વધ કર્યો. પોતાની જન્મદાત્રી માતાનો માત્ર પિતૃઆજ્ઞાની પાલન ખાતર વધ કરનારા પરશુરામ અત્યંત દુ:ખી થયા ત્યારે જમદગ્નિ ઋષિ પરશુરામને કોઈ વરદાન માંગવા કહે છે, ત્યારે પરશુરામ માતા સહિત ચારેય ભાઈઓનાં નવજીવનની પિતાને પ્રાર્થના કરે છે. પિતા જમદગ્નિ પુત્ર ઉપર પ્રસન્ન થઈને માતા રેણુકા અને ચારેય ભાઈઓને સજીવન કરે છે.